Draga učenka, dragi učenec !

Kot veš, poteka trenutno pouk na daljavo. Pošiljam ti navodila za delo pri pouku zgodovine za dva tedna, do 27. 3.

Tema tega tedna je ponovitev snovi o 2. svetovni vojni, ki je v naših učbenikih razložena na straneh 30 – 50.

V zvezek zapisuj **navodila in rešitve vseh nalog**, ki so **v odebeljenem tisku**. Odgovarjaj s celimi povedmi. Pomagaj si z učbenikom in šolskim zvezkom.

**DRUGA SVETOVNA VOJNA (1939-1945)**

1. ura

**I. ZAKAJ SE JE ZAČELA DRUGA SVETOVNA VOJNA?** (vzroki za vojno)

**A) Kakšno zunanjo politiko sta v letih pred 2. svetovno vojno vodili Velika Britanija in Francija do Nemčije ?**

**B) Kakšno zunanjo politiko sta gojili Nemčija in Italija ?**

**C) Sta Nemčija in Italija spoštovali svetovno ureditev, ki je bila vzpostavljeno na pariški mirovni**

**konferenci ? Utemelji !**

**II. PRIPRAVE NA VOJNO**

Fašistične države so hotele novo vojno, s katero bi popravile krivice, ki so jim bile (po njihovem prepričanju) storjene v prvi svetovni vojni.

**a) Španska državljanska vojna**

**Premisli in zapiši, zakaj za špansko državljansko vojno velja, da je bila »generalka« za drugo svetovno vojno ?**

**b) Sporazum Hitler – Stalin (avgust 1939)**

**V zvezek zapiši, kakšno korist je od podpisa sporazuma imela Nemčija in kakšno Sovjetska zveza.**

**Koristi Nemčije :**

**Koristi Sovjetske zveze :**

Oglej si karikaturo v učb. na str.32 in odgovori na vprašanje.

**Kakšno sporočilo o sporazumu Hitler – Stalin je hotel podati avtor karikature?**

**III. ZAČETEK VOJNE**

Druga svetovna vojna se je začela 1. septembra 1939 z napadom Nemčije na Poljsko.

**Zapiši, zakaj ravno ta napad velja za začetek vojne.**

**Kaj se je zgodilo z ozemljem Poljske ? Pojasni, zakaj.**

**IV. BLISKOVITA VOJNA**

Preberi besedilo, oglej si posnetek na povezavi https://www.youtube.com/watch?v=gUjrnlMAtQ4 in odgovori na vprašanja.

»Naj so Poljaki še tako pogumni, srčni in nori, nemški naskok jih je naravnost pomendral. /…/nenadne prav nič pričakovane napade, lovska bombniška letala, ki so rjovela nad nebom, ogledovala, napadala in sipala ogenj in grozo; tuleče strmoglavske napade štuk; cele divizije tankov, ki so predirale obrambne črte ter drvele po trideset, štirideset milj na dan; /…/ velikansko armado z milijonom in pol mož na motociklih, ki jih je usmerjala zapletena elektronska oprema, sestavljena iz radijskih, telefonskih in brzojavnih naprav.«

(Vir: Wiliam Shirer, Vzpon in padec tretjega rajha, DZS, Ljubljana, 1969)

**Način vojskovanja v drugi svetovni vojni se imenuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .**

**Navedi pet značilnosti vojskovanja v drugi svetovni vojni.**

**Navedi tri razlike med vojskovanjem v prvi svetovni vojni in vojskovanjem v drugi svetovni vojni.**

2. ura

**V. RAZŠIRITEV VOJNE**

Oglej si animacijo vojnih dogodkov, ki se nahaja na povezavi https://www.youtube.com/watch?v=qPFRuecBKI8 (do 3'21).

**V zvezek nariši časovni trak, s katerim boš ponazoril nastanek t.i. Hitlerjeve (premagane) Evrope. Zajeti moraš nemške napade na vse evropske države od Poljske do napada na Sovjetsko zvezo.**

**VI. ZAVEZNIŠTVA V VOJNI**

Preberi spodnji uokvirjeni besedili ter **odgovori na vprašanja.**

|  |
| --- |
| Trojna pogodba, 27.9. 1940 “Vlade Nemčije, Italije in Japonske so se dogovorile naslednje: 1. Japonska priznava in bo spoštovala vodstvo Italije in Nemčije pri ustvarjanju novega reda v Evropi. 2. Nemčija in Italija priznavata in bosta spoštovali vodstvo Japonske pri ustvarjanju novega reda v vzhodni Aziji v širšem smislu besede. 3. Nemčija, Italija in Japonska se /…/ obvezujejo, da si bodo vzajemno pomagale z vsemi političnimi, gospodarskimi in drugimi sredstvi, če bi katero od podpisnic napadla sila, ki zdaj ne sodeluje v evropski vojni ali pa kitajsko-japonskem spopadu.” |

|  |
| --- |
| Atlantska listina, 14. 8. 1941 “/…/ PRVIČ, njuni deželi nočeta povečanja /…/ TRETJIČ, spoštujeta pravico ljudstev, da si sama izberejo obliko vladavine, /…/ ŠESTIČ, po končani ugonobitvi nacističnega trinoštva upata, da se bo uveljavil mir, ki bo zagotovil vsem ljudem v vseh deželah, da lahko žive svobodno, brez strahu in pomanjkanja.” |

**Navedi imeni zavezništev, ki sta nastali s podpisom obeh pogodb.**

**Kaj so poudarjale države, ki so podpisale trojno pogodbo?**

**Kateri dve državi sta oblikovali besedilo Atlantske listine?**

**Kaj so poudarjale države, ki so podpisale atlantsko listino?**

**VI. V VOJNO SE VKLJUČIJO ZDRUŽENE DRŽAVE AMERIKE**

Poglej posnetek na povezavi https://www.doi.gov/video/remembering-pearl-harbor in **odgovori na vprašanji:**

**Kdaj in zakaj so se drugi svetovni vojni priključile ZDA?**

**Zakaj je Japonska napadla ZDA?**

**Katera ozemlja so postala del japonskega imperija?**

**VII. PRELOMNE BITKE DRUGE SVETOVNE VOJNE**

Med spodaj naštetimi vojaškimi operacijami druge svetovne vojne **podčrtaj tri bitke,** ki jih imamo za prelomne v drugi svetovni vojni.

**Barbarossa Morski lev El Alamein Bitka za Berlin Stalingrad**

**Bitka pri Kursku Pearl Harbour Midway Ardenska ofenziva**

**Pojasni, zakaj jih imenujemo prelomne.**

**Za vsako od zgoraj naštetih vojaških operacij v zvezku poišči, kdaj so potekale in zakaj so pomembne.**

**VIII. ZAKLJUČNE OPERACIJE**

**Kdaj in zakaj je kapitulirala Italija ?**

**Teheranska konferenca in njeni sklepi.**

**Opiši odprtje zahodne fronte in ovrednoti pomen te vojaške operacije.**

**Kdaj in zakaj je kapitulirala Nemčija ?**

**Kdaj je končala 2. svetovna vojna nasploh ?**

**Ovrednoti pomen ameriške odločitve, na podlagi katere je uporabila prvikrat v zgodovini jedrsko orožje.**

Želim ti veliko uspeha pri delu, učiteljica